CELEX: 31990D0465
Language: el
Date: 1990-08-20 00:00:00
Title: 90/465/Ευρατόμ: Απόφαση της Επιτροπής της 20ής Αυγούστου 1990 σχετικά με τον ορισμό του συλλογικού οργάνου στο οποίο θα ανατεθεί η εκτέλεση της απόφασης 90/413/Ευρατόμ όσον αφορά τη διαδικασία εφαρμογής του άρθρου 83 της συνθήκης Ευρατόμ (Το κείμενο στην γερμανική γλώσσα είναι το μόνο αυθεντικό)

Avis juridique important

|

31990D0465

90/465/Ευρατόμ: Απόφαση της Επιτροπής της 20ής Αυγούστου 1990 σχετικά με τον ορισμό του συλλογικού οργάνου στο οποίο θα ανατεθεί η εκτέλεση της απόφασης 90/413/Ευρατόμ όσον αφορά τη διαδικασία εφαρμογής του άρθρου 83 της συνθήκης Ευρατόμ (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 241 της 04/09/1990 σ. 0014 - 0014

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Αυγούστου 1990  σχετικά με τον ορισμό του συλλογικού οργάνου στο οποίο θα ανατεθεί η εκτέλεση της απόφασης 90/413/Ευρατόμ όσον αφορά τη διαδικασία εφαρμογής του άρθρου 83 της συνθήκης Ευρατόμ  (Το κείμενο στη γερμανική γλώσσα είναι το μόνο αυθεντικό)  (90/465/Ευρατόμ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας,  την απόφαση 90/413/Ευρατόμ της Επιτροπής της 1ης Αυγούστου 1990 όσον αφορά τη διαδικασία εφαρμογής του άρθρου 83 της συνθήκης Ευρατόμ (XVII-001-ANF Lingen) (1), και ιδίως το άρθρο 4,  τη συμφωνία της κυβέρνησης της Ομοσπονδιακής Δημοκρατίας της Γερμανίας που κοινοποιήθηκε με επιστολή στις 16 Αυγούστου 1990,  Εκτιμώντας:  ότι, με την απόφαση της 1ης Αυγούστου 1990, η Επιτροπή επέβαλε στην επιχείρηση «Advanced Nuciear Fuels GmbH» την κύρωση που προβλέπεται στο άρθρο 83 παράγραφος 1 στοιχείο γ) της συνθήκης, να τεθεί η εν λόγω επιχείρηση υπό διοίκηση ενός ατόμου ή συλλογικού οργάνου·  ότι ο ορισμός του συλλογικού οργάνου στο οποίο θα ανατεθεί η εκτέλεση των καθηκόντων σχετικά με αυτήν τη θέση υπό διοίκηση, όπως προκύπτουν αυτά από το αριθμό 3 της απόφασης της Επιτροπής, έγινε κατόπιν κοινής συμφωνίας μεταξύ της Επιτροπής και της Ομοσπονδιακής Δημοκρατίας της Γερμανίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στον κ. Etienne Van der Stricht, επιφορτιζόμενο με τη διοίκηση και στους κ.κ. Pierro Bodry και Albano Moncada, αναπληρωτές, ανατίθεται, από τις 21 Αυγούστου έως τις 21 Δεκεμβρίου 1990, η εκτέλεση των καθηκόντων που αναφέρονται στο άρθρο 3 της απόφασης 90/413/Ευρατόμ.  Άρθρο 2  1. Η παρούσα απόφαση απευθύνεται στην επιχείρηση «Advanced Muclear Fuels GmbH» -Industriepark Sud-Postfach 1465 - D 4450 Lingen (Ems) 1.  2. Η παρούσα απόφαση κοινοποιείται στην Ομοσπονδιακή Δημοκρατία της Γερμανίας.  Βρυξέλλες, 20 Αυγούστου 1990.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 209 της 8. 8. 1990, σ. 27.